Temeljem članka 8. stavak 2. Zakona o ugostiteljskoj djelatnosti („Narodne novine“ broj 138/06, 152/08, 43/09, 88/10, 50/12, 80/13 i 30/14) i članka 32. Statuta Općine Ivanska („Službeni vjesnik“ broj 01/13) Općinsko vijeće Općine Ivanska, na telefonskoj sjednici održanoj dana 10. lipnja 2014. godine donijelo je slijedeću:

**ODLUKU**

**o produženju radnog vremena ugostiteljskih objekata**

Članak 1.

Odlukom o radnom vremenu u ugostiteljskoj djelatnosti od dana 4. studenoga 2013. godine propisan je raspored, početak i završetak radnog vremena u ugostiteljskoj djelatnosti na području Općine Ivanska kao i kriteriji za drugačiji raspored, početak i završetak radnog vremena za pojedine ugostiteljske objekte.

Članak 2.

Člankom 5. stavak 1. točka 2. Odluke o radnom vremenu u ugostiteljskoj djelatnosti od 4. studenoga 2013. godine određeno je da ugostiteljski objekti iz skupina „Barovi“ (kavana, disco klub, caffe bar, pivnica, buffet, krčma, konoba, klet) mogu početi raditi od 6,00 sati i završiti u vremenu od 24,00 sati, a u dane vikenda produženo od 6,00 sati do 2,00 sati.

Članak 3.

Temeljem odredba članka 8. stavak 2. Zakona o ugostiteljskoj djelatnosti produžuje se radno vrijeme ugostiteljskih objekata opisanih u članku 2. ove odluke na način da navedeni ugostiteljski objekti za vrijeme trajanja svjetskog nogometnog prvenstva koje se održava u Brazilu od 12. lipnja 2014. godine do 13. srpnja 2014. godine, u dane kada su na rasporedu utakmice hrvatske nogometne reprezentacije mogu raditi tijekom tjedna u vremenu od 6,00 sati pa sve do 2,00 sati narednog dana dok vikendima rade u skladu sa postojećom odlukom o radnom vremenu u ugostiteljskoj djelatnosti.

Članak 4.

Ova odluka stupa na snagu danom objave u Službenom vjesniku Općine Ivanska.

Članak 5.

Sa prestankom važenja ove odluke u cijelosti se na radno vrijeme primjenjuje Odluka o radnom vremenu u ugostiteljskoj djelatnosti od 4. studenoga 2013. godine.

**BJELOVARSKO-BILOGORSKA ŽUPANIJA**

**OPĆINA IVANSKA**

**OPĆINSKO VIJEĆE**

**Klasa:335-01/14-01/1**

**Urbroj:2110/02-01/14-1**

**Ivanska, 10.lipnja 2014.**

PREDSJEDNICA:

Ivana Peršić v.r.